Aalborg Kommune har indsat en robotplæneklipper til at klare arbejdet med at slå græs ved Søndre Kirkegård. Kommunen har testet robotten sommeren over, og er ovenud tilfreds. - Selvom gartnerne i starten var lidt skeptiske, har den nu vundet deres hjerter, og de starter gerne dagen med lige at gå op og sige godmorgen til den lille fyr. Flere af gartnerne har endda haft deres ægtefæller og venner med oppe på kirkegården for at hilse på deres nye kollega, fortæller Bjarne Svane fra Entreprenørenheden i Aalborg Kommune. De ansatte slipper for hårdt og ensformigt arbejde, og så er den miljøvenlig. - Den traditionelle græsslåning er fysisk hårdt og ensformigt arbejde, og her kommer Automoweren gartnerne til undsætning. Og fordi den kører på genopladelige batterier og kun bruger en meget begrænset mængde el og ikke benzin, er den også mere miljøvenlig, siger Bjarne Svane. Efter de foreløbige resultater er kommunen så glade for robottens arbejde, at de har besluttet at købe en større model.

Opsummering:
Aalborg Kommune har i øjeblikket en robot på prøve. Det er en robotplæneklipper der slår græsset.

[size=2] [/size]